Cəfər Salmasi

Cəfər Salmasi  (  1918 22 sentyabr, İraq, Qədhimiyə –  31 yanvar 2000.  İran İslam Respublikası) ) – İran azərbaycanlısı ağır atletika idmançısı. İranın birinci Olimpiya medalını qazanmış idmançıdır.Jafar Mohammad Salmasi

İraqda anadan olsa da, əslən Cənubi Azərbaycanın Salmas şəhərindəndir.

 Həyatı 
Ağır atletika ilə məşğul olmamışdan əvvəl Cəfər Salmasi Bağdaddakı məktəblərdən birində müəllim kimi çalışmışdır. Sonra rəsimli kitablardan istifadə edərək gimnastik hərəkətləri öyrənmişdir.

Təxminən, 20 yaşında olarkən İrana səfər etmiş və bu səfər zamanı iranlı idman ustaları tərəfindən kəşf edilmişdir. Bundan sonra, İran çempionatında iştirak etmək üçün dəvət edilmiş və qalib olmuşdur. Bu qalibiyyətdən sonra İranı təmsil etmək üçün 1948-ci il London Yay Olimpiya oyunlarına göndərilmişdir. Qeyd etmək lazımdır ki, bu Olimpiya komandası İranın ilk Olimpiya komandası olmuşdur.

Olimpiya oyunlarından sonra Bağdada getmişdir. Burada idmanla yanaşı müəllimliklə də məşğul olan Cəfər Salmasi Səddam Hüseyn hakimiyyətə gəldikdən sonra ailəsi ilə birlikdə  İrana köçmüşdür.

2000-ci ilin 31 yanvarında Tehran şəhərində vəfat etmişdir.

 Beynəlxalq karyerası 
1948-ci ilin 7 iyulunda London Yay Olimpiya oyunlarında 56-60 kq idmançıların ağır atletika üzrə yarışında bürünc medal qazanmışdır. Bu medal İranın Olimpiya oyunlarında qazandığı ilk medaldır.

1944-1948-ci illər arasında 5 dəfə İran çempionu olmuşdur.

1951-ci ildə Yeni Dehlidə keçirilən Asiya Oyunlarında qızıl medal qazanmışdır.

 Həmçinin bax 

 Cənubi Azərbaycan
 İran azərbaycanlıları

 İstinadlar 

Kateqoriya:İran azərbaycanlıları
Kateqoriya:İran idmançıları